|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | |  | | **Република Србија** | | **МИНИСТАРСТВО ГРАЂЕВИНАРСТВА,** | | **САОБРАЋАЈА И ИНФРАСТРУКТУРЕ** | | Број: 404-02-43/4/2017-02 | | Датум: 27.03.2017. године | | Немањина 22-26, Београд | |
|  |
|  |

**ПРЕДМЕТ:** Појашњење конкурсне документације за отворени поступак јавне набавке Услуге израде Идејног пројекта са студијом оправданости изградње „Прве А фазе“ државног пута I реда, на траси постојећег државног пута I-Б реда бр. 24 (раније М-1.11), веза Коридор 10 – Крагујевац, од км 0+000,00 (петља “Крагујевац“ на аутопуту Е-75 - раније петља “Баточина”) до км 5+000,00 (крај будуће петље „Баточина-исток“), редни број ЈН 12/2017

**Предмет јавне набавке:** Услуге израде Идејног пројекта са студијом оправданости изградње „Прве А фазе“ државног пута I реда, на траси постојећег државног пута I-Б реда бр. 24 (раније М-1.11), веза Коридор 10 – Крагујевац, од км 0+000,00 (петља “Крагујевац“ на аутопуту Е-75 - раније петља “Баточина”) до км 5+000,00 (крај будуће петље „Баточина-исток“). **Назив и ознака из општег речника набавке:** 71320000-7 услуге техничког пројектовања.

У складу са чланом 63. став 2. и став 3. Закона о јавним набавкама („Службени гласник Републике Србије“, бр. 124/12, 14/15 и 68/15), објављујемо следећи одговор, на питања:

**Питање број 1:**

У Конкурсној документацији, на страни 19/108, Наручилац је утврдио као додатни услов неопходног пословног капацитета (2. Услов) да је понуђач у последњих пет година извршио пет уговора о изради наведене техничке документације.

С обзиром да су набројане врсте техничке документације и по старом и по новом Закону о планирању и изградњи молимо вас да нам дате појашњење да ли се овде ради у ствари о три врсте референци, односно три групе пројеката (и уговори) и то: једна група урађен Идејни пројекат са студијом оправданости, друга група – урађен Главни пројекат по старом Закону о планирању и изградњи и трећа група – урађен Пројекат за грађевинску дозволу по новом Закону о планирању и изградњи.

**Одговор на питање број 1:**

У Конкурсној документацији је наведено да је потребно да је понуђач у претходних 5 (пет) обрачунских година (2012, 2013, 2014, 2015 и 2016) извршио квалитетно и уговореном року 5 (пет) уговора о изради Идејног пројекта са студијом оправданости, главног пројекта и пројекта за грађевинску дозволу за пројекте државних путева првог и другог реда рачунајући од дана објављивања позива за подношење понуда.

Значи потребно је да је понуђач извршио **укупно** 5 (пет) уговора за наведену техничку документацију за државне путеве првог и другог реда.

**Питање број 2:**

У Конкусној документацији, на страни 20/108 и 21/108, Наручилац је утврдио 3. Услов да понуђач има 30 „запослоних или радно ангажованих по Уговору“ од тога 8 дипл. инжењера, те 4. Услов у коме је утврдио које лице морају имати тих 8 инжењера. Као доказ радног статуса Наручилац је утврдио да треба доставити МА обрасце.

С обзиром да сте утврдили да наведени кадрови могу бити „запослени или радно ангажовани“ молимо вас да дате појашњење или извршите измену Конкурсне документације и потврдите дотављање Уговора о радном ангажовању ( о допунском раду, привременим или повременим пословима и сл.), као доказ за лица која нису запослена, односно у радном односу код понуђача, јер по Закону о раду за та лица се закључују уговори без заснивања радног односа, те за њих не постоје МА обрасци (то су обрасци пријаве у радни однос).

**Одговор на питање бр. 2**

Наручилац је, на страни 21/112 Конкурсне документације, одредио следећи услов у виду кадровског капацитета:

|  |  |
| --- | --- |
| **3.Услов** | Да располаже довољним кадровским капацитетом и то:  - да има најмање **30 (тридесет)** запослених или радно ангажованих по уговору од којих **8 (осам)** стално запослених радника или радно ангажованих морају бити дипломирани инжењери техничке струке |
| **Доказ** | Извод из појединачне пореске пријаве за порез и доприносе по одбиткуодносно прва страна ППП-ПД пријаве где је наведен укупан број запослених/радно ангажованих, а којим понуђач доказује да располаже са минимум **30 (тридесет)** запослених или радно ангажованих по уговору од којих **8 (осам)** стално запослених радника или радно ангажованих морају бити дипломирани инжењери техничке струке. За **8 (осам)** дипломираних инжењера техничке струке понуђач мора доставити доказ којим на несумњив начин доказује да су исти запослени или радно ангажовани код понуђача (МА обрасце).  Понуђач је у обавези да достави Извод из појединачне пореске пријаве за порез и доприносе по одбитку, односно прву страну ППП-ПД пријаве за месец који претходи месецу објаве позива за подношење понуда или каснији, оверену печатом и потписом овлашћеног лица понуђача. |

За радно ангажоване раднике Понуђач може доставити као доказ:

* Уговор о привременим и повременим пословима уз МА образац или
* уговор о допунском раду или
* уговор о делу.

Следи измена конкурсне документације.